**POSTUPAK NABAVE TEMELJEM PRAVILA O PROVEDBI POSTUPAKA NABAVA ZA NEOBVEZNIKE ZAKONA O JAVNOJ NABAVI, VERZIJA 6**

**NARUČITELJ: INTEGRA d.o.o., Varaždin, OIB: 13405669320**

**NAZIV PROJEKTA: Povećanje proizvodnih kapaciteta poduzeća INTEGRA**

**NAZIV NABAVE: Dogradnja proizvodnog pogona**

**DATUM OBJAVE na stranici Strukturnih fondova (**[www.strukturnifondovi.hr](http://www.strukturnifondovi.hr)): **30.12.2020.**

**POZIV NA DOSTAVU PONUDA**

**SADRŽAJ**

[1. OPĆI PODACI 3](#_Toc60142795)

[2. OPIS PREDMETA NABAVE/TEHNIČKE SPECIFIKACIJE 3](#_Toc60142796)

[3. TROŠKOVNIK 4](#_Toc60142797)

[4. ROK I MJESTO IZVRŠENJA PREDMETA NABAVE 4](#_Toc60142798)

[5. KRITERIJ ZA ODABIR PONUDE 4](#_Toc60142799)

[6. UVJETI I ZAHTJEVI KOJE MORAJU ISPUNJAVATI POTENCIJALNI PONUDITELJI 5](#_Toc60142800)

[6.1. Razlozi isključenja ponuditelja 5](#_Toc60142801)

[6.2. Dokazi sposobnosti 5](#_Toc60142802)

[7. TRAŽENA JAMSTVA 6](#_Toc60142803)

[8. PODACI O PONUDI 7](#_Toc60142804)

[8.1. Sadržaj ponude 7](#_Toc60142805)

[8.2. Način izrade ponude 7](#_Toc60142806)

[8.3. Rok valjanosti ponude 7](#_Toc60142807)

[8.4. Rok i adresa za dostavu ponude 7](#_Toc60142808)

[9. OSTALE ODREDBE 8](#_Toc60142809)

[9.1. Podaci o terminu posjete mjesta izvođenja radova 8](#_Toc60142810)

[9.2. Odredbe koje se odnose na zajednicu ponuditelja 8](#_Toc60142811)

[9.3. Odredbe koje se odnose na podugovaratelje 8](#_Toc60142812)

[9.4. Rok, način i uvjeti plaćanja 8](#_Toc60142813)

[8.5. Uradci/dokumenti koji će se nakon završetka nabave vratiti ponuditeljima 9](#_Toc60142814)

[8.6. Pojašnjenje i izmjena poziva na dostavu ponuda 9](#_Toc60142815)

[9.7. Pregled i ocjena ponuda 9](#_Toc60142816)

[9.8. Mogućnost izmjene ugovora u slučaju nepredvidljivih okolnosti 9](#_Toc60142817)

[9.9. Predstavke 10](#_Toc60142818)

[PRILOZI 11](#_Toc60142819)

# 1. OPĆI PODACI

**Naziv naručitelja:** INTEGRA društvo s ograničenom odgovornošću za proizvodnju, konzalting i upravljanje,

OIB: 13405669320

**Adresa:** Trg kralja Tomislava 4, Varaždin

**Broj telefona/e-mail:** +385 42 301 601; +385 98 272 512; [sales@integra-system.com](mailto:sales@integra-system.com); [mac@ivora.hr](mailto:matija@cratis.hr)

**Kontakt osoba:** Rajko Ivošević

Naručitelj je upisan u registar obveznika PDV-a.

Gospodarski subjekti s kojima je Naručitelj u sukobu interesa:

1. SARATOGA d.o.o., Mavra Schlengera 21, Gornji Kneginec, OIB: 96670056688
2. IVORA – škola informatike, Trg kralja Tomislava 4, Varaždin, OIB: 99286535799
3. FINESA CONSULTINGS d.o.o., Ivana Kukuljevića 23, Varaždin, OIB: 63316774214
4. KAJA CONSULTING d.o.o., Ivana Kukuljevića 25, Varaždin, OIB: 52345974462

# 2. OPIS PREDMETA NABAVE/TEHNIČKE SPECIFIKACIJE

Predmet nabave je **dogradnja proizvodnog pogona** u provedbi projekta „*Povećanje proizvodnih kapaciteta poduzeća INTEGRA“ odobrenog slijedom poziva Izgradnja i opremanje proizvodnih kapaciteta MSP, KK.03.2.1.15.*

Lokacija projekta je u poduzetničkoj zoni Kneginec, katastarska čestica je 362/34, k.o. Kneginec. Zemljište i postojeći objekt je u vlasništvu poduzeća Integra d.o.o., vlasnički dio 1/1. U Poduzetničkoj zoni Kneginec, na k.č.br 362/34 k.o. Kneginec, površine 4051 m2, nalaze se dvije poslovne građevine izgrađene sa uređenim dvorištem i to:

• prizemna poslovna građevina – servis i salon automobila, tlocrta 30,22 x 20,00 metara. Trenutno prostor funkcionalno i tehnološki služi za montiranje i sklapanje strojeva za proizvodnju brze hrane.

• prizemna, zatvorena građevina tlocrta 7,60 x 6,50 metara –praona vozila. Trenutno se koristi za skladištenje dijelova za montažu i opremanje strojeva za brzu hranu.

Građevine su legalne. Postojeće legalne građevine na parceli ukupno imaju 647 m2, izgrađenost 21,15 m2. Parcela je spojena na svu potrebnu infrastrukturu i to: na elektromrežu, postoji, snage 36 kW, priključak vode, priključak plina, priključak na kanalizaciju, priključak na javnu prometnicu. Postojeća građevina se prenamjenjuje u proizvodno- poslovnu građevinu, a dogradnja je planirana kao proširenje kapaciteta postojećeg proizvodnog prostora za djelatnost proizvodnje.

Planirana dogradnja je proizvodno-poslovna građevina u tlocrtu 28,0 x 18,0 metara sa prizemljem i katom. Dogradnja je planirana kao proširenje kapaciteta prostojećeg proizvodnog prostora za djelatnost proizvodnje (strojevi za pripremu brze hrane). U tlocrtu je dogradnja površine 504,0 m2, ukupno sa katom 1.008 m2, a visina gradnje je 9,40 m. Prizemlje je korisne visine 3,8 metara. Ima posebni ulaz repromaterijala preko sekcijskih vrata 400/300 cm te posebni pješački ulaz. U istom su organizirani sljedeći sadržaji: prostor za montažu strojeva, stepenište za kat, prostor teretnog dizala te prostor strojarnice dizala i spremište te hodnik – veza ulaza sa stepeništem.

Tehničke specifikacije, opis posla i sve relevantne tehničke pojedinosti predmeta nabave definirani su u projektnoj dokumentaciji koja je prilog ovog Poziva na dostavu ponuda (Troškovnik, Grafički dio arhitektonskog projekta i Izvedbeni projekt dizala).

Predmet nabave nije podijeljen na grupe. Ponuditelj mora ponuditi cjelokupan predmet nabave.

# 3. TROŠKOVNIK

Troškovnik mora biti popunjen na izvornom predlošku (Prilog 6), bez mijenjanja, ispravljanja i prepisivanja izvornog teksta. Ponuditelj mora ispuniti jediničnim cijenama sve stavke na način kako je to definirano u troškovniku. Ako ponuditelj promijeni tekst ili količine ili ponudi robu sa manjim tehničkim svojstvima od tražene, ili ne popuni sve tražene stavke troškovnika, Naručitelj će ponudu smatrati neprihvatljivom i ponuda će biti isključena.

Za sve proizvođače, tipove proizvoda, standarde ili norme koji su navedeni u tehničkim specifikacijama primjenjuje se „ili jednakovrijedno“.

Ponuditelj izražava cijenu ponude u kunama (HRK). Cijena ponude piše se brojkama. U cijenu ponude bez poreza na dodanu vrijednost moraju biti uračunati svi troškovi i popusti. Cijena je nepromjenjiva tijekom trajanja ugovora.

# 4. ROK I MJESTO IZVRŠENJA PREDMETA NABAVE

Krajnji rok izvršenja predmeta nabave je 300 kalendarskih dana od dana uvođenja u posao. Planirani početak radova je veljača 2021. godine.

Mjesto izvršenja je Integra d.o.o., Mavra Schlengera 21, Gornji Kneginec, 42204 Turčin (Varaždinska županija).

U slučaju novonastalih uvjeta uzrokovanih nepredvidljivim okolnostima koje su nastupile nakon potpisa ugovora, postoji mogućnost produljenja roka izvođenja radova. Navedeno će se definirati izmjenama Ugovora.

# 5. KRITERIJ ZA ODABIR PONUDE

Kriterij za odabir ponude je **najniža cijena.**

Ponuda koja zadovoljava sve uvjete iz Poziva za dostavu ponuda i ima najnižu cijenu smatra se najpovoljnijom ponudom. Ako su dvije ili više valjanih ponuda jednako rangirane prema kriteriju za odabir ponude koji je najniža cijena, Naručitelj će kao najpovoljniju ponudu odabrati ponudu koja je zaprimljena ranije.

# 6. UVJETI I ZAHTJEVI KOJE MORAJU ISPUNJAVATI POTENCIJALNI PONUDITELJI

## 6.1. Razlozi isključenja ponuditelja

Naručitelj će isključiti ponuditelja iz postupka nabave:

I. Ako gospodarski subjekt ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta pravomoćnom presudom osuđena za kaznena djela iz čl. 251 Zakona o javnoj nabavi (NN 120/16)

Dokumenti kojima Ponuditelj dokazuje da ne postoje razlozi za isključenje:

Gospodarski subjekt u ponudi dostavlja izjavu. Izjavu daje osoba po zakonu ovlaštena za zastupanje gospodarskog subjekta. Ponuditelj popunjava prilog 4 ovog Poziva na dostavu ponuda.

II. Ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje

* u Republici Hrvatskoj, ako gospodarski subjekt ima poslovni nastan u Republici Hrvatskoj
* u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Dokumenti kojima ponuditelj dokazuje da ne postoje razlozi za isključenje:

Gospodarski subjekt u ponudi dostavlja potvrdu Porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje. Dokument ne smije biti stariji od 30 dana računajući od dana početka postupka nabave.

*U slučaju zajednice ponuditelja, svi članovi zajednice moraju dokazati da ne postoje razlozi isključenja.* *Ukoliko gospodarski subjekt namjerava dio ugovora o nabavi dati u podugovor jednom ili više podugovaratelja, gore navedene okolnosti utvrđuju se pojedinačno za sve podugovaratelje.*

## 6.2. Dokazi sposobnosti

I. Naručitelj od ponuditelja zahtijeva podnošenje sljedećih **dokaza pravne i poslovne sposobnosti:**

Izvadak iz sudskog, obrtnog, strukovnog ili drugog odgovarajućeg registra koji se vodi u državi njegova poslovnog nastana. Dokument ne smije biti stariji od 3 (tri) mjeseca računajući od dana početka postupka nabave.

*U slučaju zajednice ponuditelja, svi članovi zajednice moraju dokazati sposobnost iz točke I. Ukoliko gospodarski subjekt namjerava dio ugovora o nabavi dati u podugovor jednom ili više podugovaratelja, gore navedene okolnosti utvrđuju se pojedinačno za sve podugovaratelje.*

II.Naručitelj od ponuditelja zahtijeva dostavu sljedećih **dokaza financijske sposobnosti:**

Dokument izdan od bankarskih ili drugih financijskih institucija kojim se dokazuje solventnost gospodarskog subjekta. Gospodarski subjekt (sa sjedištem u Republici Hrvatskoj ili izvan Republike Hrvatske) dostavlja dokaz u obliku financijske dokumentacije, na primjer BON2/SOL2, ili drugi jednakovrijedni dokument koji sadrži sve podatke potrebne za utvrđivanje ispunjavanja uvjeta.

Gospodarski subjekt mora dokazati da mu račun/računi nije bio blokiran/i više od 7 (sedam) dana neprekidno, te ne više od 15 (petnaest) dana ukupno. Traženim dokazom ponuditelji moraju obuhvatiti period od bilo kojih 6 mjeseci unutar perioda od posljednjih 365 dana prije dana određenog za dostavu ponuda.

*U slučaju zajednice ponuditelja, sposobnost iz točke II. dokazuje se pojedinačno.*

III. Naručitelj od ponuditelja zahtijeva dostavu sljedećih **dokaza tehničke i stručne sposobnosti:**

Popis radova izvršenih u godini u kojoj je započeo postupak nabave i tijekom 5 (pet) godina koje prethode toj godini. Popis sadrži predmet, vrijednost, datum izvršenja i naziv druge ugovorne strane. Iz popisa ponuditelj mora dokazati da je izvršio jedan ili više (maksimalno 5) istih ili sličnih radova kao što je predmet nabave – izgradnja/dogradnja objekata visokogradnje, čija zbrojena vrijednost iznosi minimalno 4.500.000 HRK bez PDV-a.

Ponuditelj popunjava prilog 5 ovog Poziva na dostavu ponuda.

*U slučaju zajednice ponuditelja, sposobnost iz točke III. dokazuje se kumulativno.*

# 7. TRAŽENA JAMSTVA

Naručitelj od gospodarskih subjekata traži dostavu sljedećih jamstava:

1. **Jamstvo za ozbiljnost ponude** – Ponuditelj je obvezan uz ponudu priložiti jamstvo za ozbiljnost ponude u obliku neopozive garancije banke u iznosu od 120.000,00 HRK s važenjem do isteka roka valjanosti ponude, za slučaj odustajanja ponuditelja od svoje ponude u roku njezine valjanosti, neprihvaćanja ispravka računske greške, odbijanja potpisivanja ugovora o nabavi ili nedostavljanja jamstva za uredno ispunjenje ugovora.

Jamstvo se dostavlja u izvorniku u zatvorenoj foliji i čini sastavni dio ponude uvezene u cjelinu.

Umjesto navedenog jamstva, ponuditelj može dati novčani polog u traženom iznosu te unutar ponude dostaviti dokaz o uplati. Novčani polog uplaćuje se u korist Naručitelja sa sljedećim podacima:

IBAN: HR8224840081105989284

MODEL: HR 00

POZIV NA BROJ: OIB ponuditelja

SVRHA UPLATE: jamstvo za ozbiljnost ponude

1. **Jamstvo za uredno ispunjenje ugovora za slučaj povrede ugovornih obveza** – Odabrani izvoditelj je obvezan dostaviti Naručitelju, u roku od 8 (osam) dana od dana potpisa ugovora jamstvo za uredno ispunjenje Ugovora, u iznosu od 10% (deset posto) od ugovorene cijene radova (bez PDV-a), a u obliku bjanko zadužnice, solemnizirane od strane javnog bilježnika, s rokom važenja 30 dana od predviđenog datuma završetka radova. Ukoliko dođe do produljenja roka ili povećanja ugovornog iznosa, odnosno zaključivanja dodatka ugovoru, iznos i rok valjanosti jamstva će se prilagoditi novonastaloj situaciji.
2. **Jamstvo za otklanjanje nedostataka u jamstvenom roku** – Odabrani izvoditelj je obvezan Naručitelju u roku od 8 (osam) dana nakon primopredaje, dostaviti jamstvo za otklanjanje nedostataka u jamstvenom roku, u iznosu 5% (pet posto) vrijednosti izvedenih radova (bez PDV-a), a u obliku bjanko zadužnice, solemnizirane od strane javnog bilježnika, s rokom važenja 30 (trideset) dana nakon isteka ugovornog jamstvenog roka, koji iznosi 2 (dvije) godine od dana primopredaje.
3. **Jamstvo za avansno plaćanje** – odabrani ponuditelj je obvezan Naručitelju prije isplate avansa dostaviti bjanko zadužnicu, solemniziranu od strane javnog bilježnika, na cjelokupni iznos avansa, na rok važenja 30 dana od predviđenog datuma završetka radova.

# 8. PODACI O PONUDI

## 8.1. Sadržaj ponude

Ponuda mora sadržavati:

* popunjeni ponudbeni list
* popunjeni obrazac troškovnika (prilog 6 ovog Poziva na dostavu ponuda)
* dokumente kojima ponuditelj dokazuje da ne postoje razlozi isključenja sukladno točki 6.1. ovog Poziva na dostavu ponud*a*
* tražene dokaze sposobnosti sukladno točki 6.2. ovog Poziva na dostavu ponuda
* Jamstvo za ozbiljnost ponude/dokaz o uplati

Ponuditelj dostavlja dokumentaciju u originalu ili u preslici, osim Jamstva za ozbiljnost ponude koje se dostavlja u originalu. Naručitelj zadržava pravo, prilikom pregleda i ocjene ponuda, zatražiti od najpovoljnijeg ponuditelja dostavu originala ili ovjerenih preslika traženih dokumenata.

## 8.2. Način izrade ponude

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ponuda se uvezuje jamstvenikom na način da se onemogući naknadno vađenje ili umetanje listova. Ako je ponuda izrađena u dva ili više dijelova svaki dio se uvezuje na način da se onemogući naknadno vađenje ili umetanje listova. Dijelove ponude kao što su uzorci, katalozi, mediji za pohranjivanje podataka i sl. koji ne mogu biti uvezeni ponuditelj obilježava nazivom i navodi u sadržaju ponuda kao dio ponude. Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.

Ponuda mora biti izrađena u papirnatom obliku, otisnuta ili pisana neizbrisivom tintom. Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv. Ispravci moraju uz navod datuma ispravka biti potvrđeni potpisom ponuditelja.

**Jezik i pismo ponude:** hrvatski jezik i latinično pismo. Ukoliko su neki od dokumenata i dokaza traženih pozivom na dostavu ponuda na nekom od stranih jezika, ponuditelj je dužan dostaviti i prijevod dokumenata/dokaza na hrvatski jezik.

## 8.3. Rok valjanosti ponude

Rok valjanosti ponude je 60 dana od dana isteka roka za dostavu ponuda.

## 8.4. Rok i adresa za dostavu ponude

Ponuda se dostavlja u zatvorenoj omotnici, osobno ili poštom, najkasnije **do 29.01.2021. do 10:00 h** na adresu: Integra d.o.o., Mavra Schlengera 21, Gornji Kneginec, 42204 Turčin (Varaždinska županija). Na omotnici mora biti naznaka „ne otvarati“.

# 9. OSTALE ODREDBE

## 9.1. Podaci o terminu posjete mjesta izvođenja radova

Kako bi ponuditelji u potpunosti bili upoznati sa svim činjenicama koje bi mogle utjecati na formiranje cijene predmeta nabave, mogu pregledati mjesto izvođenja radova.

Pregled mjesta izvođenja radova, ponuditelji mogu obaviti, uz prethodnu najavu g. Rajko Ivošević, na e-mail: [mac@ivora.hr](mailto:mac@ivora.hr), u vremenu od 9:00 do 14:00 h.

Ponuditelji koji smatraju da nema potrebe za obilaskom mjesta izvođenja radova, suglasni su da su upoznati sa svim činjenicama vezanim za formiranje cijene predmeta nabave. U skladu s navedenim, cijene iskazane u ponudi ponuditelja, bez obzira da li je obišao lokaciju izvođenja radova ili nije, smatraju se konačnim i ponuditelji nemaju pravo tražiti podmirenje nikakvih dodatnih troškova.

## 9.2. Odredbe koje se odnose na zajednicu ponuditelja

Zajednica ponuditelja može podnijeti zajedničku ponudu po ovom nadmetanju. Ponuda zajednice ponuditelja mora sadržavati podatke za svakog člana zajednice ponuditelja uz obveznu naznaku člana zajednice ponuditelja koji je ovlašten za komunikaciju s naručiteljem sukladno prilogu 2.

Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, ako zajednica ponuditelja ne odredi drugačije.

Odgovornost ponuditelja iz zajednice ponuditelja je solidarna.

## 9.3. Odredbe koje se odnose na podugovaratelje

Gospodarski subjekti koji namjeravaju dati dio ugovora o nabavi u podugovor jednom ili više podugovaratelja dužni su u ponudi navesti podatke o svim podugovarateljima sukladno Prilogu 3. Podaci o podugovarateljima se navode i u ugovoru o nabavi.

Naručitelj je obvezan neposredno plaćati podugovaratelja za izvedene radove, isporučenu robu ili obavljene usluge. Odabrani ponuditelj mora svom računu, odnosno situaciji priložiti račune, odnosno situacije svojih podugovaratelja koje je prethodno potvrdio.

Sudjelovanje podugovaratelja ne utječe na odgovornost ponuditelja za izvršenje ugovora o nabavi.

Ponuditelj smije tijekom izvršenja ugovora o nabavi mijenjati podugovaratelja samo uz prethodni pristanak Naručitelja za onaj dio ugovora koji je prethodno dao u podugovor, preuzeti izvršenje dijela ugovora koji je prethodno dao u podugovor, uvesti jednog ili više novih podugovaratelja.

## 9.4. Rok, način i uvjeti plaćanja

Za izvođenje radova koji su predmet ovoga postupka, Naručitelj je predvidio avansno plaćanje u maksimalnom iznosu avansa 20% od ugovorne cijene posla (bez PDV-a). Avans se otplaćuje postotnim odbicima od plaćanja privremenih situacija koje ovjerava nadzorni inženjer. Avans mora biti otplaćen do okončane situacije.

Izvedeni radovi obračunavat će se na osnovi izmjere stvarno izvedenih količina radova, te po nadzornom inženjeru ovjerene građevinske knjige. Izvedene i ovjerene radove odabrani ponuditelj će obračunavati temeljem privremenih situacija i okončane situacije.

Privremene situacije odabrani ponuditelj ispostavlja nadzornom inženjeru u 5 primjeraka do 5. dana u mjesecu za radove izvedene u proteklom mjesecu. Situaciju na gradilištu ovjerava nadzorni inženjer u roku od 5 (pet) dana od dana primitka. Situaciju ovjerenu od strane nadzornog inženjera, odabrani ponuditelj dostavlja predstavniku naručitelja. Nesporni dio situacije, predstavnik naručitelja će ovjeriti u roku od 8 (osam) dana od dana ovjere nadzornog inženjera i tako ovjerenu situaciju naručitelj se obvezuje platiti u roku od maksimalno 15 dana od dana ovjere situacije od strane nadzornog inženjera.

Naručitelj će plaćanje izvršiti na poslovni račun odabranog ponuditelja, a u slučaju zajednice ponuditelja Naručitelj neposredno plaća svakom članu zajednice ponuditelja za onaj dio ugovora koji je on izvršio, ako zajednica ponuditelja ne odredi drugačije. U slučaju podugovaratelja naručitelj plaća neposredno svakom podugovaratelju za onaj dio ugovora koji je on izvršio.

## 8.5. Uradci/dokumenti koji će se nakon završetka nabave vratiti ponuditeljima

Po završetku postupka nabave, ponuditeljima će biti vraćeno jamstvo za ozbiljnost ponude.

## 8.6. Pojašnjenje i izmjena poziva na dostavu ponuda

Ako se tijekom objave ukaže potreba za izmjenom poziva na dostavu ponude (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda), ista će biti transparentno i istovremeno objavljena (i dostavljena, u slučaju kada je poziv na dostavu ponude poslan na više gospodarskih subjekata) kako bi svi gospodarski subjekti bili upoznati s izmjenom. Rok za dostavu ponude će se primjereno produljiti ako je rok za dostavu ponude kraći od 8 dana od dana objave izmjene.

Gospodarski subjekti imaju pravo postavljati pitanja i tražiti pojašnjenja. Svaki odgovor će biti objavljen na stranici [www.strukturnifondovi.hr](http://www.strukturnifondovi.hr) najkasnije treći dan prije dana isteka roka za dostavu ponuda u slučaju da je zahtjev za pitanjem/pojašnjenjem dostavljen pravodobno. Isti je dostavljen pravodobno, ukoliko je dostavljen najkasnije četvrtog dana prije dana u kojem istječe rok za dostavu ponuda.

## 9.7. Pregled i ocjena ponuda

Nakon isteka roka za dostavu ponuda, Naručitelj će provjeriti sadržaj podnesenih ponuda, usporediti ih sa tehničkim specifikacijama i/ili opisom posla predmeta nabave te utvrditi jesu li ispunjeni svi propisani uvjeti nadmetanja.

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da razjasne, upotpune ili dostave nužne informacije ili dokumentaciju u primjerenom roku ne kraćem od pet dana.

## 9.8. Mogućnost izmjene ugovora u slučaju nepredvidljivih okolnosti

U slučaju novonastalih uvjeta uzrokovanih nepredvidljivim okolnostima na koje ni jedna strana ne može utjecati (naručitelj, ponuditelj), koje su nastupile nakon potpisa ugovora, te ako je ta promjena objektivno opravdana, naručitelj i odabrani ponuditelj će pristupiti izmjenama ugovora.

## 9.9. Predstavke

Ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ovog Poziva na dostavu ponuda zbog kojeg je:

* neopravdano isključen iz postupka nabave
* njegova ponuda neopravdano odbijena, ili
* evaluacija ponude protivna uvjetima i kriterijima poziva na dostavu ponuda i odredbama Postupaka nabave

Predstavka se podnosi u pisanom obliku u roku od osam (8) dana od dana primitka Odluke o odabiru ili Odluke o poništenju i obavijesti, Posredničkom tijelu razine 2 (PT2) na adresu:

Hrvatska agencija za malo gospodarstvo, inovacije i investicije, Ksaver 208, Zagreb

Podnositelj mora presliku predstavke dostaviti Naručitelju istovremeno sa slanjem predstavke PT2. Podnositelj mora u predstavci obrazložiti svoje navode. Podnošenje predstavke ne zaustavlja sklapanje ugovora o nabavi.

Podnositelj predstavke koji je pretrpio štetu zbog povreda Postupaka nabave ima mogućnost naknade štete pred nadležnim sudom prema općim propisima o naknadi štete.

# PRILOZI

**PRILOG 1 PONUDBENI LIST**

**Naručitelj:** INTEGRA d.o.o., Trg kralja Tomislava 4, Varaždin, OIB: 13405669320

**Predmet nabave:** dogradnja proizvodnog pogona

1. **Ponuditelj:**

* Zajednica ponuditelja (zaokružiti) DA\* NE
* Naziv Ponuditelja / nazivi svih članova zajednice:

.....................................................................................................................................

.....................................................................................................................................

.....................................................................................................................................

1. **Opći podaci o Ponuditelju / članu Zajednice ponuditelja ovlaštenog za komunikaciju s Naručiteljem\*\*:**

|  |  |
| --- | --- |
| Naziv Ponuditelja |  |
| Sjedište / adresa |  |
| OIB ili nacionalni identifikacijski broj prema zemlji sjedišta gospodarskog subjekta, ako je primjenjivo |  |
| Broj računa/IBAN i banka |  |
| Navod o tome je li ponuditelj u sustavu poreza na dodanu vrijednost (zaokružiti) | DA NE |
| Kontakt podaci (kontakt osoba, e-mail, tel.) |  |

1. **Cijena ponude**

|  |  |
| --- | --- |
| Cijena ponude u HRK bez poreza na dodanu vrijednost |  |
| Iznos poreza na dodanu vrijednost (HRK) |  |
| Cijena ponude u HRK s porezom na dodanu vrijednost |  |

1. **Rok valjanosti ponude:** 60 dana od dana isteka roka za dostavu ponuda
2. **Podaci o podugovarateljima\*\*\***

.................................................................................................................................................

.................................................................................................................................................

.................................................................................................................................................

*(upisati naziv i sjedište svih podugovaratelja kojima Ponuditelj namjerava ustupiti dio ugovora)*

Datum:\_\_\_\_\_\_\_\_\_\_\_\_\_\_\_\_\_

MP Ponuditelj:

\_\_\_\_\_\_\_\_\_\_\_\_\_\_\_\_\_\_\_\_

*(potpis ovlaštene osobe)*

*Napomena:*

*\*U slučaju Zajednice ponuditelja obvezno ponuditi i Prilog 2 kao obvezni dio Ponudbenog lista.*

*\*\*U slučaju zajednice ponuditelja u točku 4. Upisuju se samo podaci za člana Zajednice ponuditelja ovlaštenog za komunikaciju s Naručiteljem, a podaci ostalih članova Zajednice ponuditelja upisuju se u Prilog 2 koji se prilaže uz ovaj Ponudbeni list i čini njegov sastavni dio.*

*\*\*\*U slučaju angažiranja podugovaratelja ostali podaci o podugovarateljima i dijelu ugovora koji se daje u podugovor navode se u Prilogu 3 (Podaci o podugovarateljima) koji se prilaže uz ovaj Ponudbeni list i čini njegov sastavni dio.*

**PRILOG 2 - podaci o Zajednici ponuditelja (obavezno priložiti uz Prilog 1, samo u slučaju zajedničke ponude)**

**1. Naručitelj:** INTEGRA d.o.o., Trg kralja Tomislava 4, Varaždin, OIB: 13405669320

**2. Predmet nabave:** dogradnja proizvodnog pogona

**3. Opći podaci o članovima Zajednice ponuditelja:**

|  |  |
| --- | --- |
| **A.** | |
| Naziv člana zajednice ponuditelja |  |
| Sjedište/adresa |  |
| OIB ili nacionalni identifikacijski broj prema zemlji sjedišta gospodarskog subjekta, ako je primjenjivo |  |
| Broj računa/IBAN |  |
| Račun otvoren kod banke |  |
| Navod o tome je li Ponuditelj u sustavu poreza na dodanu vrijednost (zaokružiti) | DA  NE |
| Kontakt podaci (kontakt osoba, e-mail, tel.) |  |
| Predmet, količina, vrijednost i postotni dio ugovora o nabavi koji će izvršavati |  |

|  |  |
| --- | --- |
| **B.** | |
| Naziv člana zajednice ponuditelja |  |
| Sjedište/adresa |  |
| OIB ili nacionalni identifikacijski broj prema zemlji sjedišta gospodarskog subjekta, ako je primjenjivo |  |
| Broj računa/IBAN |  |
| Račun otvoren kod banke |  |
| Navod o tome je li Ponuditelj u sustavu poreza na dodanu vrijednost (zaokružiti) | DA  NE |
| Kontakt podaci (kontakt osoba, e-mail, tel.) |  |
| Predmet, količina, vrijednost i postotni dio ugovora o nabavi koji će izvršavati |  |

|  |  |
| --- | --- |
| **C.** | |
| Naziv člana zajednice ponuditelja |  |
| Sjedište/adresa |  |
| OIB ili nacionalni identifikacijski broj prema zemlji sjedišta gospodarskog subjekta, ako je primjenjivo |  |
| Broj računa/IBAN |  |
| Račun otvoren kod banke |  |
| Navod o tome je li Ponuditelj u sustavu poreza na dodanu vrijednost (zaokružiti) | DA  NE |
| Kontakt podaci (kontakt osoba, e-mail, tel.) |  |
| Predmet, količina, vrijednost i postotni dio ugovora o nabavi koji će izvršavati |  |

**4.** **Član Zajednice ponuditelja ovlašten za komunikaciju s Naručiteljem je:**

......................................................................................................................................................

Članovi Zajednice ponuditelja:

a) .................................................................................................

(ime i prezime, funkcija osobe ovlaštene za zastupanje)

M. P.

.........................................................................................................

(potpis osobe ovlaštene za zastupanje)

b) .................................................................................................

(ime i prezime, funkcija osobe ovlaštene za zastupanje)

M. P.

.........................................................................................................

(potpis osobe ovlaštene za zastupanje)

*Napomena:*

* *U slučaju Zajednice ponuditelja, Prilog 2 se prilaže uz Ponudbeni list i čini njegov sastavni dio.*
* *Ponudbenom listu može se priložiti više Priloga 2 ukoliko ima više članova Zajednice ponuditelja od predviđenih u ovom obrascu.*

**PRILOG 3 - podaci o podugovarateljima (obavezno priložiti uz Prilog 1, samo u slučaju ako ponuditelj namjerava dati dio ugovora podugovaratelju)**

**1. Naručitelj:** INTEGRA d.o.o., Trg kralja Tomislava 4, Varaždin, OIB: 13405669320

**2. Predmet nabave:** dogradnja proizvodnog pogona

**3. Ponuditelj**

Naziv ponuditelja:......................................................................................................................

Sjedište/adresa: ...........................................................................................................................

**4. Podaci o podugovarateljima** (ako Ponuditelj namjerava dati dio ugovora u podugovor)

|  |  |
| --- | --- |
| Naziv podugovaratelja |  |
| Sjedište |  |
| OIB ili nacionalni identifikacijski broj prema zemlji sjedišta gospodarskog subjekta, ako je primjenjivo |  |
| Broj računa/IBAN |  |
| Račun otvoren kod banke |  |
| Zakonski zastupnik/ci podugovaratelja |  |
| Dio ugovora koji se daje u podugovor |  |
| Vrsta radova/roba/usluga |  |
| Količina / vrijednost (kn) |  |
| Postotni dio ugovora o nabavi koji se daje u podugovor |  |

Datum …………………

MP Ponuditelj:

**\_\_\_\_\_\_\_\_\_\_\_\_\_\_\_\_\_\_\_\_\_**

(potpis ovlaštene osobe)

MP Podugovaratelj:

**\_\_\_\_\_\_\_\_\_\_\_\_\_\_\_\_\_\_\_\_\_**

(potpis ovlaštene osobe)

*Napomene:*

* *Ponuditelj koji ima namjeru ustupiti dio ugovora podugovaratelju obvezan je ispuniti Prilog 3 za svakog podugovaratelja te ih priložiti uz Ponudbeni list kao njegov sastavni dio.*

**PRILOG 4**

**IZJAVA O NEKAŽNJAVANJU**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime, adresa, OIB)*

kao osoba ovlaštena po zakonu za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv i sjedište gospodarskog subjekta, OIB)*

pod materijalnom i kaznenom odgovornošću izjavljujem da niti gospodarski subjekt niti osoba/e koja/e je/su član/ovi upravnog, upravljačkog ili nadzornog tijela ili ima/ju ovlasti zastupanja, donošenja odluka ili nadzora toga gospodarskog subjekta **nismo pravomoćnom presudom osuđeni za:**

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);

odnosno nismo pravomoćnom presudom osuđeni za gore navedena kaznena djela niti za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je državljanin osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

U \_\_\_\_\_\_\_\_\_\_\_\_\_\_, dana\_\_\_\_\_\_\_\_\_\_\_ MP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis odgovorne osobe)*

**PRILOG 5**

**POPIS IZVRŠENIH RADOVA**

|  |  |  |  |  |
| --- | --- | --- | --- | --- |
| **Redni broj** | **Predmet** | **Naziv ugovorne strane** | **Iznos (HRK bez PDV-a)** | **Datum izvršenja** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Datum: \_\_\_\_\_\_\_\_\_\_\_\_\_\_\_\_\_\_

MP Ponuditelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis ovlaštene osobe)*

**PRILOG 6**

**TROŠKOVNIK**